Publication: Magyar Közlöny
Issue: MK-2011-19 (Year: 2011, Number: 19)
Era: contemporary
Section: 2011. évi IV. törvény
Paragraph Index: 488

1. Mindkét fél biztosítja, hogy az egyik fél díjszabásért felelõs illetékes hatóságai vagy szervei által a másik fél légi fuvarozóira a léginavigációs és légi irányítási szolgáltatások, a repülõtér, a légiközlekedés-biztonság és a kapcsolódó berendezések és szolgáltatások igénybevételéért kivethetõ díjak igazságosak, ésszerûek, indokolatlan megkülönböztetéstõl mentesek és a felhasználók csoportjai között méltányosan megosztottak legyenek. A másik fél légi fuvarozóira kiszabott használati díjak tükrözhetik – de nem haladhatják meg – a repülõtéren vagy a repülõtérrendszeren belül található megfelelõ repülõtéri és légiközlekedés-biztonsági berendezések és szolgáltatások biztosításának a díjszabásért felelõs illetékes hatóságoknál vagy szerveknél felmerülõ teljes költségét. Az ilyen díjak tartalmazhatják az eszközök értékcsökkenés utáni ésszerû megtérülését. A díjszabás alá tartozó berendezéseket és szolgáltatásokat hatékony és gazdaságos módon kell biztosítani. A másik fél légi fuvarozóira kivetett ilyen használati díjakat semmilyen esetben sem lehet a bármely más légi fuvarozó számára a díjak meghatározásakor rendelkezésre álló legelõnyösebb feltételeknél kedvezõtlenebb feltételekkel kiszabni.

Source: https://magyarkozlony.hu/hivatalos-lapok/b5aeb59e541007e44ecbc68ca8f944163b22e779/dokumentumok/b23bcd389f4b0df1ddec6c460df2e702f1701639/letoltes